Moterų Sąjungos 


Supažindinus skaitytojas, kur ir pas 
kurias Amerikos lietuvių moterų veikė- 
jas kilo mintis organizuoti eentralinę lie- 
tuvių katalikių moterų organizaciją, kaip 
toji mintis žodžiu prabilo į Federacijos 
kongresus, kaip nuo žodžių eita prie dar- 
bo iki pasiekta tikslas, dabar reikia, kad 
ir labai suglaustai, trumpais bruožais, 
pervesti per sąjungiečių darbo lauką, dir- 
btą per 25 metus ir supažindinti su tuo, 
kaip Moterų Sąjunga augo, plėtėsi ir 
veikė. 

Iš kitų straipsnių, tilpūsių šioje kny- 
goj, žinome, kad ketvirtojo Federacijos 
kongreso išrinktoji komisija, pasikvietus 
kongrese dalyvaujančias viešnias, sudarė 
Moterų Sąjungos branduolį, kad dviejuo- 
se posėdžiuose, Lapkričio 17 d. ir Gruo- 
džio 13 d., tais pačiais metais, susilaukus 
daugiau pritarėjų komisija apsvarstė or- 
ganizacijos konstituciją, nustatė mokes- 
čių lentelę, išrinko Centro valdybą ir iš6- 
jo į darbą organizuoti kuopų. Darbas kad 
ir buvo sunkus, tačiau nešė gražių vaisių, 
nes iki pirmojo seimo Sąjunga jau turėjo 
15 kuopų su apie 400 narių. 


Pirmasis seimas 


Pirmasis Moterų Sąjungos seimas įvy- 
ko Birželio 29—30 dienomis, 1915 metais, 
Chicagoje, Šv. Jurgio parapijos salėj. Į 
pirmąjį seimą atstovių atvyko iš 15-kos 
kuopų, būtent: iš 1-mos kp., Chicago, Il.: 
S. Satkauskaitė, J. Volterienė, A. Gilie- 
nē; iš 2-ros kp., Cicero, Ill.: A. Nauseė- 
daitė, ©. Sirūnienė, V. Stalilioniūtė, S. 
Šlegaitė; iš 3-čios kp., Chicago, Il.: P. 
Andriulaičiukė, U. Freitikienė, B. Palu- 
binskienė, A. Jakavičiūtė; iš 4-tos kp., 
Chicago, Ill.: A. Marceinauskaitė, O. Jo- 
nikienė; iš T-tos kp., Chicago, I.: O. Rei- 
kauskienė; iš 11-tos kp., Chicago Heights, 
Hl.: G. Rašinskienė, P. Rimkienė; iš 13- 
tos kp., So. Boston, Mass.: O. Migau- 
skaitė; iš į|4-tos kp., Sheboygan, Wis.: 
D. Kacevičienė; iš 15-tos kp., Montello, 
Mass.: M. Juškienė ir Centro valdybos 
narės: F. Macijauskaitė, M. Gurinskaitė, 
F. Nutautaitė, A. Nausėdienė, dr. S. Sla- 
kienė ir K. Varanavičienė. 


veikimo apžvalga 


Pajamų iki tos dienos buvo $681.05, iš- 
mokėta $139.36. Ižde liko $541.80. Laik- 
raščio fonde buvo $154.80. 

Seime pakelta laikraščio leidimo klau- 
simas ir pradžiai aukojo: T. Andriusevi- 
čiūtė $50.00, kun. I. Albavičius $25.00, dr. 
S. Slakienē $25.00, F. Macijauskaitė $15., 
A. Nausėdienė $10.00, O. Migauskaitė 
$10.09, V. Stalilionaitė $5.00, M. Juškie- 
nē $5.00. „A. Gilienė $5.00 ir M. Gurins- 
kaitē dalį savo šešių mėnesių algos $41.74. 
Be to, įsteigta lėšų fondas, į kurį kiek- 
viena narė turi mokėti po 25c. Nutarta, 
kad kuopos nuo surengtų vakarų $25.00 
gryno pelno vieną trečdalį skirtų laik- 
raščio Tondan. 1916 m. suruošti rank- 
darbu parodą. Į Centro valdybą išrink- 
ta: dvasios vadas kun. F. Kemėšis, pirm. 
M. Juškienė, vice pirm. F. Nutautaitė, 
rašt. M. Gurinskaitė, ižd. A. Nausėdienė, 
iždo e'ob. A. Nausėdaitė ir F. Macijaus- 
kaitē. 

Pastebēsite, kad šiame, pirmame, sei- 
me nedalyvavo U. Jokubauskaitē. Jos 
sveikata tuo metu buvo gerokai pakirsta 
ir reikalavo ncatidētino gydymo. 


Antrasis seimas 


Įvyko So. Boston, Mass., Liepos 5—6 
1916 m. Atstovių atvyko 23. Kuopų 
jau buvo 25. Narių Apšvietos skyr. 581, 
Pašelpos 455 ir Pomirtinės 3. Pajamų 
per metus buvo $2,714.86, išmokėta $L,- 
112.19. Apsaugos fonde buvo $138.00, lē- 


d., 


šų fonde $418.77 ir laikraščio fonde 
$536.18. 
Šiame seime galutinai nutarta leisti 


laikraštį, kuriam pasiūlyta trys vardai: 
“Moterų Dirva”, ‘“‘Moterų Pasaulis” ir 
‘“Sajungietē”. Didžiuma balsų priimtas 
pirmas vardas. Į laikraščio fondą auko- 
jo: kun. J. Ambotas $10.00, kun. T. Ži- 
linskas $10.00, U. Motuzaitė $5.00, A. 
Stravinskaitē $5.00, M. Brenzaitė $5.00, 
J. E. Karosas $2.00. Redaktore išrinkta 
U. Jokubauskaitē. Pirmas ‘“‘Moteių Dir- 
vos” numeris išėjo Spalių mēnesy, 1916 
metais. 

Šio seimo protokole tarp kitko užrašy- 
ta, kad Jonas Karosas, Vyčių Centro 

Kun. Anicetas Linkus, 


Dabartinis Moterų Sąjungos Centro dvasios 
vadas, tas pareigas einąs jau nuo 1933 m. 
Savo gražiais raštais nekartą yra puošęs mū- 
sų organą “Moterų Dirvą.'? Kun, A. Lin- 
kaus veiklą Amerikos lietuvių tarpe įvertino 
ir Lietuvos vyriausybė apdovanodama DLK 
Gedimino ordinu. 


pirm. ir Darbininkų Sąjungos rašt., pas- 
veikinęs Sąjungą ir palinkėjęs, kad iki 
kitų metų turėtų 5000 narių. kaip Naujo- 
sios „Anglijos įgaliotinis atsikreipė į są- 
jungietes, kad jos padėtų išrišti klausimą 
kaslink vėliavos (Lietuvos), kokias spal- 
vas vartoti. Priimta tos pačios: raudona, 
balta ir žalia. 

Į Centro valdybą išrinkta: dvasios va- 
das kun. F. Kemėšis, pirm. U. Gudienė, 
vice pirm. M. Gurinskaitė, 2-roji vice 
pirm. O. Migauskaitė, rašt. O. Stalilionai- 
tē, ižd. A. Nausėdienė, iždo glob. M. Juš- 
kienė ir U. Jokubauskaitė, daktarė-kvotė- 
ja dr. S. Slakienė. Kadangi Sąjunga jau 
turėjo 1,000 narių, atstove į Tautos Ta- 
rybą išrinkta A. Nausėdienė. 

Trečiasis seimas 

Įvyko Liepos 9—10 d., 1917 m., Pitt- 

sburgh, Pa. Į seimą suvažiavo 20 atsto- 

vių. Kuopų Sąjunga jau turėjo 37. Na- 
rių visuose skyriuose (1,807. Pajamų per 
ištisus metus $3,868.02, išlaidų $2,647.46. 
Pinigų visuose fonduose buvo $1,220.56. 


Šiame seime nutarta atspausdinti narių 
paliūdijimus su paveikslu Švč. Panelės 
Nuolatinės Pagelbos. Paveikslui nupiešti 
paskirta $10.00. Skelbti konkursą agita- 
tyvei brošiūrai parašyti. Premijai skirti 
$25.00. “Moterų Dirva” padidinti iki 32 
puslapių ir pakeisti viršelis. Naujam vir- 
šeliui nupiešti paskirti $10.00. 

Į Centro valdybą išrinkta: dvasios va- 
das kun. J. Čepanonis, pirm. A. Bajoriū- 
tē, vice pirm. A. Jankienė, rašt. O. Žvin- 
giliūtē, ižd. J. Jankevičienē, iždo glob. A. 
Sutkaičiūtė ir O. Pikučiūtė, 

Į Garbės narius pakelti: kun. F. Kemė- 
šis ir F. Šefeltaitė. Garbės Žiedai suteik- 
ti O. Staniuliūtei už įrašymą daug narių 


